**PRIJEDLOG PRAVILNIKA O UVJETIMA I NAČINU OSLOBOĐENJA OD PLAĆANJA TROŠARINE NA ENERGENTE KOJI SE KORISTE KAO POGONSKO GORIVO ZA PLOVIDBU**

Ministarstvo financija objavljuje objedinjene primjedbe zaprimljene od strane predstavnika zainteresirane javnosti koji su dostavili primjedbe na Prijedlog Pravilnika o uvjetima i načinu oslobođenja od plaćanja trošarine na energente koji se koriste kao pogonsko gorivo za plovidbu, putem održane javne rasprave provedene u razdoblju 28. lipnja – 9. srpnja 2018. godine te očitovanja o prihvaćanju / neprihvaćanju istih.

|  |  |  |  |
| --- | --- | --- | --- |
| **Redni broj** | **Naziv dionika (pojedinac, organizacija, institucija)** | **Tekst primjedbe/prijedloga** | **Razlog prihvaćanja/neprihvaćanja primjedbe ili prijedloga** |
| **1.** | **INA Industrija nafte d.d.** | 09.07.2018 12:00**Primjedba:**1. Članak 13. Stavak (2)

Obzirom kako su oznake R-1 i R-2 brisane iz propisa koji uređuju porez na dodanu vrijednost predlažemo brisanje istih. | Prihvaća se. |
| **2.** | **INA Industrija nafte d.d.** | 09.07.2018 11:58**Primjedba:**1. predlažemo izmjenu Stavka (1) točke 2. Članka 15. tako da isti sada glasi: 2. osoba koja nabavlja gorivo za komercijalno obavljanje plovidbe u međunarodnoj pomorskoj i međunarodnoj unutarnjoj plovidbi pri nabavi podnese isprave iz stavka 2. ovoga članka. Obrazloženje: Na taj način pokrile bi se isporuke kupcima preprodavateljima, a koji gorivo nabavljaju za korisnike prava. | Ne prihvaća se.Prijedlog se ne prihvaća zbog zakonske nemogućnosti provedbe predložene izmjene da se preprodavatelj uključi u opskrbu brodova u međunarodnoj plovidbi u sustavu odgode plaćanja trošarine. Naime, sukladno propisima o trošarinama i PDV-u, trgovac koji nema odobrenje za primanje i otpremanje energenata u sustavu odgode plaćanja trošarine, ne može stjecati energente na području Republike Hrvatske bez obračuna trošarine i PDV-a, bez obzira što su namijenjeni korištenju za koje je propisano oslobođenje od plaćanja trošarine. Uz to, osoba koja nije trošarinski obveznik, a htjela bi opskrbljivati plovila energentima bez plaćanja trošarine, ne može na odgovarajući način jamčiti (niti financijski niti na drugačiji način) da će ti proizvodi i biti isporučeni za namjenu međunarodne plovidbe.Propisi o trošarinama i PDV-u, ne sprječavaju trgovce koji opskrbljuje brodove u međunarodnoj plovidbi da opskrbu vrše  energentima sa plaćenom trošarinom i PDV-om za koje nakon izvoznog postupka i isporuke mogu tražiti povrat.   |
| **3.**  | **INA Industrija nafte d.d.** | 09.07.2018 12:01**Primjedba:**1. Članak 18. Stavak (2) Predlažemo brisanje sukladno primjedbi iz čl.13, st. 2. | Prihvaća se. |